Eingabe an den Strategen Poseidonios
Material: papyrus
Place: Memphis
Categories: Eingabe
Harmais an den Strategen Poseidonios
er wurde auf einer Razzia des Strategen unschuldigerweise verletzt und bittet um ungehinderte Heimkehr
Π[οσ]ειδωνίωι [ἀρ]χισωμα[τ]οφύλακι 
καὶ στρατηγῶι παρʼ Ἁρμάιος 
βασιλικοῦ γεωργοῦ του ἐκ Πααναμεὺς 
τοῦ Ἡρακλεοπολίτου. εἰθισμένος 
ἔρχεσθαι εἰς τὸ πρὸς Μέμφει μέγα 
Σαραπιεῖον κατʼ ἐνιαυτόν, ὅπως θυσιάσω, 
τοῦ δὲ κε  Ἁθὺρ κη θυσιάσαντός μου 
κατέλυσα ἐν τῶι Ἀνουβιείωι. τῆι δὲ κθ 
ἀναβάντος σου εἰς τὸ Ἀνουβιεῖον ἐπὶ 
τοὺς λῃστὰς καὶ εὐλαβῶς μου σχόντος 
καὶ βουλομένου ἀναχωρῆσαι εἰς τὸ 
Σαραπιεῖον, τῶν μετὰ σοῦ τις ἐν τῶι 
θορύβωι βουλόμενός μου περιελέσθαι 
τὸ ἱμάτιον καὶ ἐμοῦ ἀντιποιουμένου 
σπασάμενος λέπει με τῆι μαχαίραι 
εἰς τὸ σκέλο[ς], ὥστε χωλὸν ἕως τοῦ νῦν 
μʼ εἶναι. διὸ ἀξιῶ, ἐπεὶ σὺν τοῖς θεοῖς 
καὶ τῆι σῆι τύχηι ἐκ θανάτου σέσωμαι, 
ἐὰν φαίνηται, συντάξαι τοῖς παρά σου 
μὴ κωλύειν με, ἐὰν βούλωμαι ἐπανάγειν 
εἰς τὴν κώμην διὰ τὸ χωλὸν ὄντα τοῖς 
ἀναγκαίοις θλίβεσθαι, ὅπως μὴ ὑπὸ τῆς 
λιμοῦ διαλ[υ]θῶ. τουύτο[υ] γὰρ γενομένου 
[ἔσομαι τετευχὼς τῆς παρά σου βοηθείας]
[εὐτύχει].